次河神廟虞參軍船先發余阻風不進寒夜旅泊（斯二七一七下同）
作者：劉知幾
朝代：唐

paragraphs: 朝謁馮夷詞（祠），夕投投孟津渚。
風長川淼漫，河闊舟容與。
迴首望歸途，連山曖相拒。
落帆遵逈岸，輟榜依孤嶼。
復值驚彼（波）息，戒徒候前侶。
川路雖未遙，心期頓爲阻。
沉沉落日暮，切切涼飈舉。
白露濕寒葭，蒼烟晦平楚。
啼猿響巖谷，淚鶴聞河溆。
此時懷故人，依然愴行旅。
何當欣既覯，鬱陶共君敍。